Autores: Maj Sjöwall y Per Wahlöö
#000002
Torna: Cristina Cerezo y Martin Lewell
#000003
«Roseanna» ye una cenciella y entretenida novelina policiaca, pero nada nun tien que ver cola riqueza de personaxes y situaciones del mio queríu Henning Mankell. Sjöwall y Wahlöö tienen tamién a un prototípicu inspector de policía, de nome Martin Beck, qu’investiga la muerte -l’asesinatu- d’una moza norteamericana de poca chapeta, nel marcu d’un viaxe en barcu a traviés del guapu llagu Vattern en Suecia. L’argumentu ye mui llinial, y los personaxes namás s’apunten pa cumplir cola so misión de dir desfaciéndo la madexa de mou mui correutu. Un recursu que da bon xuegu ye la trescripción de los interrogatorios como si fueren recoyíos de les actes policiales, una forma mui económica de narrar y que, repito, nesti casu axustase perfeutamente.
#000005
Curiosamente, la novela ta introducida pol propiu Henning Mankell, que fala de los autores con ciñu y respetu como aniciadores del xéneru nel so país. Pero él mesmu marca les llendes temporales y sociales d’una época y otra. Nel tiempu en qu’escribieron Sjöwall y Wahlöö, años sesenta del sieglu pasáu, diz Mankell, «la sociedá sueca entá tenía más llazos col pasáu que col futuru. Les enormes foles d’inmigrantes entovía nun principiaren. Llegaben obreros pa trabayar en dalgunes grandes industries, pero non les continues avalanches de refuxaos que lleguen agora...»
#000006
Los problemes, entós, nun son los mesmos na época del matrimoniu d’escritores que na del gran Wallander. Equí, cola complexidá del fenómenu migratoriu, ye onde surden esos sentimientos de xenofobia, violencia y racismu que fienden la imaxe d’esa Suecia, un poco idílica, que teníemos el restu d’Europa. Dexemos, entós, a esta pareya de novelistes como un prestosu precedente de lo que vieno depués, pero ensin la fondura nin la capacidá de denuncia de los autores más recientes. Encabezaos, claro, por don Henning Mankell, que Dios tenga na so gloria. Na lliteraria, yá ta.
#000007
«El hombre de la dinamita»
#000008
Nací en 1944, o seya, un añu enantes que los Americanos tiraren la bomba atómica sobre Hiroshima, colo que darréu pescancié a qué clas de mundu llegare.
Medré como un neñu normal, nada facía presaxar qu’un día pudiere algamar a tener un Blog como ésti. Pero, pese a esi gran trunfu, tengo de confesar que la mio verdadera vocación foi siempre la de ser futbolista. Non un futbolista cualquiera, sinón delanteru centru del Sporting. Por ello, el mio gran suañu cumplíu foi xugar un partíu n’El Molinón y poder marcar ellí dos goles. Entovía suaño con ello.
#000009